CELEX: 62009TN0439
Language: mt
Date: 2009-10-23 00:00:00
Title: Kawża T-439/09: Rikors ippreżentat fit- 23 ta’ Ottubru 2009 — Purvis vs Il-Parlament

16.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 11/32
            
         Rikors ippreżentat fit-23 ta’ Ottubru 2009 — Purvis vs Il-Parlament
   (Kawża T-439/09)
   2010/C 11/61
   Lingwa tal-kawża: Il-Franċiż
   
      Partijiet
   
   
      Rikorrent: John Robert Purvis (Saint-Andrews, ir-Renju Unit) (rappreżentanti: S. Orlandi, A. Coolen, J.-N. Louis u É. Marchal, avukati)
   
      Konvenut: Il-Parlament Ewropew
   
      Talbiet tar-rikorrent
   
   
               —
            
            
               tiddikjara d-deċiżjonijiet tal-Bureau tal-Parlament tad-9 ta’ Marzu u tal-1 ta’ April 2009 illegali inkwantu dawn jemendaw is-sistema ta’ pensjoni addizzjonali u jħassru l-modi speċjali ta’ ħlas tal-pensjoni addizzjonali tal-Membri jew ex Membri tal-Parlament li aderixxew volontarjament għal din is-sistema ta’ pensjoni fakultattiva;
            
         
               —
            
            
               tannulla d-deċiżjoni tal-Parlament tas-7 ta’ Awwissu 2009 li tiċħad lir-rikorrent il-benefiċċju tal-pensjoni tiegħu, sal-limitu ta’ 25 %, fl-għamla ta’ kapital;
            
         
               —
            
            
               tikkundanna lill-Parlament għall-ispejjeż.
            
         
      Motivi u argumenti prinċipali
   
   Ir-rikors sar kontra d-deċiżjoni tal-Parlament, tas-7 ta’ Awwissu 2009, meħuda għall-implementazzjoni tas-sistema ta’ pensjoni addizzjonali (volontarja) li tinsab fl-Anness VIII tar-regoli dwar l-ispejjeż u l-allowances tal-Membri tal-Parlament Ewropew, kif emendati bid-deċiżjoni tal-Parlament tad-9 ta’ Marzu 2009, u li tiċħad it-talba tar-rikorrent li jibbenefika, parzjalment (25 %) fl-għamla ta’ kapital u parzjalment fl-għamla ta’ rendita, mill-pensjoni addizzjonali tiegħu b’effett mix-xahar ta’ Awwissu 2009.
   Insostenn tar-rikors tiegħu, ir-rikorrent jinvoka fil-mertu erba’ aggravji fuq il-bażi:
   
               —
            
            
               tal-ksur tad-drittijiet kweżiti tar-rikorrent kif ukoll tal-prinċipju tal-aspettativi leġittimi;
            
         
               —
            
            
               tal-ksur tal-prinċipji ġenerali ta’ trattament ugwali u ta’ proporzjonalità;
            
         
               —
            
            
               tal-ksur tal-Artikolu 29 tar-Regoli dwar l-ispejjeż u l-allowances tal-Membri tal-Parlament Ewropew li jipprevedu attenzjoni partikolari min-naħa tal-kwesturi u tas-segretarju ġenerali għall-interpretazzjoni u għall-applikazzjoni stretta ta’ dawn ir-regoli;
            
         
               —
            
            
               tal-ksur tal-bona fide fl-eżekuzzjoni ta’ kuntratti u fuq in-nullità ta’ klawżoli purament fakultattivi.